โครงการหัวหินรีชาร์จ พร้อมเปิดรับนักท่องเที่ยว 1 พฤศจิกายนนี้
นายกรด โรจนเสถียร ประธานโครงการหัวหิน รีชาร์จ ภาคเอกชน จังหวัดประจวบคีรีขันธ์ เปิดเผยว่า ผู้ประกอบการในพื้นที่อำเภอหัวหินต่างมีความพร้อมรองรับการเปิดรับนักท่องเที่ยวในวันที่ 1 พฤศจิกายนแล้ว ล่าสุดมีโรงแรมที่ได้รับมาตรฐาน ชาร์ พลัส พลัส กว่า 80 แห่ง โดยพนักงานได้รับการฉีดวัคซีนครบโดสร้อยเปอร์เซ็นต์ ส่วนการจองห้องพักต่างๆ ต้องรอความชัดเจนของรัฐบาลประกาศประเทศต้นทางที่สามารถเข้ามาในพื้นที่แบบไม่กักตัว ขณะที่การสร้างภูมิคุ้มกันการฉีดวัคซีนของพื้นที่มีจำนวนเกินกว่าร้อยละ 70 แล้ว  ประกอบการการสร้างความมั่นใจในการจัดมาตรการการป้องกันการติดเชื้อ โดยเฉพาะด้านสาธารณสุขในการตรวจสอบโรคได้อย่างรวดเร็วหากพบการติดเชื้อ ทั้งนี้ได้จะได้เสนอโครงการรองรับการท่องเที่ยวหัวหินกับผู้ว่าราชการจังหวัดคนใหม่ โดยอาจจะต้องปรับลดเป้าหมายจำนวนนักท่องเที่ยวจากที่คาดไว้ในระยะแรกไตรมาสที่ 4 จะสามารถทำเงินได้กว่า 1 พันล้านบาท ลงมาเนื่องจากเหลือระยะเวลาอีก 2 เดือนเท่านั้น